
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 


435. Σύσταση Παγίας ποκαταβολής στην Πρεσβεία της Ελλά¬ 

δος στο Μπακού. 1 

436. Σύσταση Παγίας Προκαταβολής στην Πρεσβεία της Ελ¬ 

λάδος στο Ερεβάν. 2 

437. Σύσταση Παγίας προκαταβολής στην Πρεσβεία της Ελ¬ 

λάδος στο Κίεβο. 3 

438. Ορισμός αριθμού θέσεων διοικητικού ή άλλου προσωπι¬ 

κού του Οργανισμού Μεσολάβησης και Διαιτησίας 
(Ο.ΜΕ.Δ.). 4 


439. Τροποποίηση του πρώτου εδαφίου της,παρ. 1 του άρ¬ 

θρου 21 του Π. Δ/τος 491/1988 (Α’ 224) περί Κανονι¬ 
σμού του Ταμείου Αλληλοβοήθειας Προσωπικού ΟΣΕ. 5 

440. Τροποποίηση της παρ. 6 του άρθρου 6 του κυρωθέντος 

με το από 17.12.1930 Π. Δ/γματος (Α' 395) Κανονι¬ 
σμού του Ταμείου Αλληλοβοήθειας Προσωπικού ΗΛ- 
ΠΑΠ όπως αυτή προσετέθη με το άρθρο 14 του Π. Δ/ 
τος 580/1977 (Α* 191). 6 

441. Προσθήκη διάταξης στο άρθρο 32 του Π. Δ/τος 598/ 

1976 «περί εγκρίσεως Κανονισμού λειτουργίας των 
παρά τω Ταμείω Ασφαλίσεως Ιδιοκτητών, Συντακτών 
και Υπαλλήλων Τύπου Κλάδων Επικουρικής Ασφαλί¬ 
σεως, Προνοίας και Ασθένειας» (ΦΕΚ 218/18.8.1976 


τ. Α’). 7 

442. Καταστατικό του Κλάδου Ασφάλισης Ιδιοκτητών Ημερη¬ 

σίων Εφημερίδων Αθηνών και Θεσσαλονίκης. 8 

443. Ανακατανομή λόγω περικοπής θέσεων δικαστικών λει¬ 

τουργών πολιτικής και ποινικής δικαιοσύνης. 9 


444. Τροποποίηση διατάξεων του Π.Δ. 411/84 «Διαδικασία 
και προϋποθέσεις πλήρωσης θέσεων και ρύθμιση υπη¬ 
ρεσιακής κατάστασης του Ειδικού Τεχνικού Προσωπι¬ 
κού (Ε.Τ.Π.) των Τεχνολογικών Εκπαιδευτικών Ιδρυμά¬ 
των (Τ.Ε.Ι.)» (ΦΕΚ 142 τ. Α’).10 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 435 
Σύσταση Παγίας προκαταβολής στην Πρεσβεία της Ελλάδος στο 
Μπακού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 141 παρ. 1 του Ν. 419/76 «περί 
Οργανισμού του Υπουργείου Εξωτερικών» (Α' 221). 

2. Τις διατάξεις του άρθρου 56 παρ. 1 του Ν.Δ. 321/69 «περί 
Κώδικος Δημοσίου Λογιστικού» (Α’ 205). 

3. Το άρθρο 27 του Ν. 2081 /1992 (Α' 154), με το οποίο προσε¬ 
τέθη το άρθρο 29Α στο Ν. 1558/1985 (Α’ 137). 

4. Την υπ’ αριθ. Π10/202/ΑΣ 57/30.4.93 Κοινή Απόφαση του 
Πρωθυπουργού και του Υπουργού Εξωτερικών «περί αναθέσεως 
αρμοδιοτήτων στην Υφυπουργό Εξωτερικών». 

5. Την υπ’ αριθ. Υ 2009/20.5.93 Κοινή Απόφαση του Πρωθυ¬ 
πουργού και του Υπουργού Οικονομικών «περί αναθέσεως αρμο¬ 
διοτήτων στους Υφυπουργούς Οικονομικών». 

6. Το γεγονός ότι από τη σύσταση Παγίας Προκαταβολής στην 
Πρεσβεία της Ελλάδος στο Μπακού προκαλείται δαπάνη σε βά¬ 
ρος του κρατικού προϋπολογισμού, το ύψος της οποίας δεν μπο¬ 
ρεί να προοδιορισθεί. 

7. Την υπ’ αριθ. 436/1993 γνωμοδότηση του Συμβουλίου της 
Επικρατείας, με πρόταση του Υφυπουργού Εξωτερικών και του 
Υφυπουργού Οικονομικών, αποφασίζουμε: 

Άρθρο μόνο 

Συνιστάται στην Ελληνική Πρεσβεία στο Μπακού Παγία Προκα¬ 
ταβολή, για αντιμετώπιση διαφόρων δαπανών, των οποίων η 
πραγματοποίηση, λόγω της φύσεώς των, δε δέχεται αναβολή και 
δεν καθίσταται δυνατή με την κανονική διαδικασία. 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


Στην Υφυπουργό Εξωτερικών αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 5 Οκτωβρίου 1993 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

1 ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ 

ΕΞΩΤΕΡΙΚΩΝ ΟΙΚΟΝΟΜΙΚΩΝ 

ΒΙΡΓΙΝΙΑ ΤΣΟΥΔΕΡΟΥ ΠΕΤΡΟΣ ΔΟΥΚΑΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 436 
Σύσταση παγίας προκαταβολής στην Πρεσβεία της Ελλάδος στο 
Ερεβάν. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 141 παρ. 1 του Ν. 419/76 «περί 
Οργανισμού του Υπουργείου Εξωτερικών» (Α’ 221). 

2. Τις διατάξεις του άρθρου 56 παρ. 1 του Ν.Δ. 321/69 «περί 
Κώδικος Δημοσίου Λογιστικού» (Α' 205). 

3. Το άρθρο 27 του Ν. 2081 /1992 (Α' 154), με το οποίο προσε- 
τέθη το άρθρο 29Α στο Ν. 1558/1985 (Α' 137). 

4. Την υπ’ αριθ. Π 10/202/ΑΣ 57/30.4.93 Κοινή Απόφαση του 
Πρωθυπουργού και του Υπουργού Εξωτερικών «περί αναθέσεως 
αρμοδιοτήτων στην Υφυπουργό Εξωτερικών». 

5. Την υπ' αριθ. Υ 2009/20.5.93 Κοινή Απόφαση του Πρωθυ¬ 
πουργού και του Υπουργού Οικονομικών «περί αναθέσεως αρμο¬ 
διοτήτων στους Υφυπουργούς Οικονομικών». 

6. Το γεγονός ότι από τη σύσταση Παγίας Προκαταβολής στην 
Πρεσβεία της Ελλάδος στο Ερεβάν προκαλείται δαπάνη σε βάρος 
του κρατικού προϋπολογισμού, το ύψος της οποίας δεν μπορεί να 
προσδιορισθεί. 

7. Την υπ’ αριθ. 437/1993 γνωμοδότηση του Συμβουλίου της 
Επικρατείας, με πρόταση του Υφυπουργού Εξωτερικών και του 
Υφυπουργού Οικονομικών, αποφασίζουμε: 

Αρθρο μόνο 

Συνιστάται στην Ελληνική Πρεσβεία στο Ερεβάν Παγία Προκα¬ 
ταβολή, για αντιμετώπιση διαφόρων δαπανών, των οποίων η 
πραγματοποίηση, λόγω της φύσεώς των, δε δέχεται αναβολή και 
δεν καθίσταται δυνατή με την κανονική διαδικασία. 

Στην Υφυπουργό Εξωτερικών αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 5 Οκτωβρίου 1993 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΦΥΠΟΥΡΓΟΙ 

ΕΞΩΤΕΡΙΚΩΝ ΟΙΚΟΝΟΜΙΚΩΝ 

ΒΙΡΓΙΝΙΑ ΤΣΟΥΔΕΡΟΥ ΠΕΤΡΟΣ ΔΟΥΚΑΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 437 
Σύσταση παγίας Προκαταβολής στην Πρεσβεία της Ελλάδος στο 

Κίεβο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 141 παρ. 1 του Ν. 419/76 «περί 


Οργανισμού του Υπουργείου Εξωτερικών» (Α' 221). 

2. Τις διατάξεις του άρθρου 56 παρ. 1 του Ν.Δ. 321/69 «περί 
Κώδικος Δημοσίου Λογιστικού» (Α' 205). 

3. Το άρθρο 27 του Ν. 2081 /1992 (Α' 154), με το οποίο προσε- 
τέθη το άρθρο 29Α στο Ν. 1558/1985 (Α’ 137). 

4. Την υπ’ αριθ. Π10/202/ΑΣ 57/30.4.93 Κοινή Απόφαση του 
Πρωθυπουργού και του Υπουργού Εξωτερικών «περί αναθέσεως 
αρμοδιοτήτων στην Υφυπουργό Εξωτερικών». 

5. Την υπ’ αριθ. Υ 2009/20.5.93 Κοινή Απόφαση του Πρωθυ¬ 
πουργού και του Υπουργού Οικονομικών «περί αναθέσεως αρμο¬ 
διοτήτων στους Υφυπουργούς Οικονομικών». 

6. Το γεγονός ότι από τη σύσταση Παγίας Προκαταβολής στην 
Πρεσβεία της Ελλάδος στο Κίεβο προκαλείται δαπάνη σε βάρος 
του κρατικού προϋπολογισμού, το ύψος της οποίας δεν μπορεί να 
προσδιορισθεί. 

7. Την υπ’ αριθ. 435/1993 γνωμοδότηση του Συμβουλίου της 
Επικρατείας, με πρόταση του Υφυπουργού Εξωτερικών και του 
Υφυπουργού Οικονομικών, αποφασίζουμε: 

Άρθρο μόνο 

Συνιστάται στην Ελληνική Πρεσβεία στο Κίεβο Παγία Προκατα¬ 
βολή, για αντιμετώπιση διαφόρων δαπανών, των οποίων η πραγ¬ 
ματοποίηση, λόγω της φύσεώς των, δε δέχεται αναβολή και δεν 
καθίσταται δυνατή με την κανονική διαδικασία. 

Στην Υφυπουργό Εξωτερικών αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 5 Οκτωβρίου 1993 
Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ 

ΕΞΩΤΕΡΙΚΩΝ ΟΙΚΟΝΟΜΙΚΩΝ 

ΒΙΡΓΙΝΙΑ ΤΣΟΥΔΕΡΟΥ ΠΕΤΡΟΣ ΔΟΥΚΑΣ 

-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 438 
Ορισμός αριθμού θέσεων διοικητικού ή άλλου προσωπικού του 
Οργανισμού Μεσολάβησης και Διαιτησίας (Ο.ΜΕ.Δ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν. 1876/90 
«Ελεύθερες Συλλογικές Διαπραγματεύσεις και άλλες διατάξεις» 
(Α' 27). 

2. Τις διατάξεις του άρθρου 27 του Ν. 2081/1992 (Α' 154) 
«Ρύθμιση του θεσμού των Επιμελητηρίων, τροποποίηση των δια¬ 
τάξεων του Ν. 1712/1987 για τον εκσυγχρονισμό και λοιπών 
επαγγελματιών και άλλες διατάξεις». 

3. Το γεγονός ότι από την εφαρμογή των διατάξεων του παρό¬ 
ντος διατάγματος προκαλείται δαπάνη σε βάρος του προϋπολογι¬ 
σμού του Ο.ΜΕ.Δ. το ύψος της οποίας θα ανέλθει στο ποσό των 
15.540.000 δραχμών περίπου, για το έτος 1993. 

4. Τη με αριθ. 638/93 γνωμοδότηση του ΣτΕ, με πρόταση του 
Υπουργού Εργασίας, αποφασίζουμε: 

Άρθρο μόνο 

1.0 ανώτατος αριθμός θέσεων του διοικητικού και λοιπού προ¬ 
σωπικού και των συνεργατών του Ο.ΜΕ.Δ. είναι για όλη τη χώρα 
είκοσι (20). 

2. Με απόφαση του Διοικητικού Συμβουλίου του Ο.ΜΕ.Δ. κα¬ 
θορίζεται πόσες από τις παραπάνω θέσεις θα πληρούνται κάθε 
φορά. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Στον Υπουργό Εργασίας αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 5 Οκτωβρίου 1993 
Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΡΓΑΣΙΑΣ 

ΑΡΙΣΤΕΙΔΗΣ ΚΑΛΑΝΤΖΑΚΟΣ 
-♦- 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 439 
Τροποποίηση του πρώτου εδαφίου της παρ. 1 του άρθρου 21 του 
Π. Δ/τος 491 /1988 (Α’ 224) περί Κανονισμού του Ταμείου Αλ¬ 
ληλοβοήθειας Προσωπικού ΟΣΕ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

1. Τις διατάξεις του άρθρου 14 του Ν. 1648/51 «περί τροπο- 
ποιήσεως και συμπληρώσεως του Α.Ν. 1057/46, ενίων διατά¬ 
ξεων του εν ισχύι Κανονισμού του Ταμείου Αλληλοβοήθειας Προ¬ 
σωπικού των εν Ελλάδι Σιδηροδρομικών και Τροχιοδρομικών Επι¬ 
χειρήσεων, ως και του Α.Ν. 301/1936 (Α’ 15). 

2. Τις διατάξεις των άρθρων 23 παρ. 1 και 27 παρ. 1 περ. δ του 
Ν. 1558/1985 (Α' 137) και τις διατάξεις των άρθρων 5 και 14 του 
Π. Δ/τος 437/1985 «Καθορισμός και ανακατανομή των αρμοδιο¬ 
τήτων των Υπουργείων» (Α' 157). 

3. Τις διατάξεις του άρθρου 15 του Π. Δ/τος 213/92 «Οργανι¬ 
σμός της Γενικής Γραμματείας Κοινωνικών Ασφαλίσεων του 
Υπουργείου Υγείας, Πρόνοιας και Κοινωνικών Ασφαλίσεων» (Α' 
102/19.6.92). 

4. Τις διατάξεις του άρθρου 29α του Ν. 1558/1985 (137 Α') 
που προστέθηκε με το άρθρο 27 του Ν. 2081/1992 (154 Α’). 

5. Τη γνώμη του Ταμείου Αλληλοβοήθειας Προσωπικού ΟΣΕ 
που διατυπώθηκε κατά την 486/7.4.93 συνεδρίαση του Δ.Σ. του. 

6. Τη γνώμη του Συμβουλίου Κοινωνικής Ασφαλίσεως, που δια¬ 
τυπώθηκε κατά την 29η/16.6.1993 συνεδρίασή του της ΚΖ πε¬ 
ριόδου. 

7. Το γεγονός ότι από τις διατάξεις αυτού του διατάγματος 
προκαλείται εις βάρος του προϋπολογισμού του Ταμείου Αλληλο- 
βοηθείας Προσωπικού ΟΣΕ δαπάνη για το οικονομικό έτος 1993 
ύψους 12.000.000 δραχμών περίπου (ΚΑΕ 0542 και 0544). 

8. Την αρ. 652/1993 γνωμοδότηση του Συμβουλίου της Επι- 
κρατείας, ύστερα από πρόταση του Υπουργού Υγείας, Πρόνοιας 
και Κοινωνικών Ασφαλίσεων, αποφασίζουμε: 

Άρθρο μόνο 

Το πρώτο εδάφιο της παραγράφου 1 του άρθρου 21 του Κανο¬ 
νισμού Αλληλοβοήθειας Προσωπικού ΟΣΕ (Π. Δ/γμα 491/88, 
ΦΕΚ 224 Α’) αντικαθίσταται ως εξής: 

«Τα έξοδα κηδείας, για τους άμεσα και έμμεσα ασφαλισμένους 
του Ταμείου, είναι τα καθοριζόμενα εκάστοτε για τους δημοσίους 
υπαλλήλους και στρατιωτικούς». 

Η ισχύς του Π. Δ/τος αυτού αρχίζει από την ημερομηνία δημο¬ 
σίευσής του στην Εφημερίδα της Κυβερνήσεως. 

Στον Υπουργό Υγείας, Πρόνοιας και Κοινωνικών Ασφαλίσεων, 
αναθέτουμε τη δημοσίευση και εκτέλεση του παρόντος διατάγ¬ 
ματος. 


Αθήνα, 5 Οκτωβρίου 1993 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΥΓΕΙΑΣ,ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ 

ΔΗΜ. ΣΙΟΥΦΑΣ 


( 6 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 440 
Τροποποίηση της παρ. 6 του άρθρου 6 του κυρωθέντος με το από 
17.12.1930 Π. Δ/γματος (Α' 395) Κανονισμού του Ταμείου 
Αλληλοβοήθειας Προσωπικού ΗΛΠΑΠ όπως αυτή προσετέθη 
με το άρθρο 14 του Π. Δ/τος 580/1977 (Α’ 191). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 14 του Ν. 1648/51 «περί τροπο- 
ποιήσεως και συμπληρώσεως του Α.Ν. 1057/46, ενίων διατά¬ 
ξεων του εν ισχύι Κανονισμού του Ταμείου Αλληλοβοήθειας Προ¬ 
σωπικού των εν Ελλάδι Σιδηροδρομικών και Τροχιοδρομικών Επι¬ 
χειρήσεων, ως και του Α.Ν. 301/1936 (Α’ 15). 

2. Τις διατάξεις των άρθρων 23 παρ. 1 περ. στ και 27 παρ. 1 
περ. δ του Ν. 1558/1985 (Α’ 137) και τις διατάξεις των άρθρων 5 
και 14 του Π. Δ/τος 437/1985 «Καθορισμός και ανακατανομή 
των αρμοδιοτήτων των Υπουργείων» (Α' 157). 

3. Τις διατάξεις της παρ. 5, περ. α του άρθρου 15 του Π. Δ/τος 
213/92 «Οργανισμός της Γενικής Γραμματείας Κοινωνικών 
Ασφαλίσεων του Υπουργείου Υγείας, Πρόνοιας και Κοινωνικών 
Ασφαλίσεων» (Α’ 102/19.6.92). 

4. Τη γνώμη του Ταμείου Αλληλοβοήθειας Προσωπικού ΗΛ¬ 
ΠΑΠ που διατυπώθηκε κατά την 41 η/16.11.92 συνεδρίαση του 
Δ.Σ. του. 

5. Τη γνώμη του Συμβουλίου Κοινωνικής Ασφαλίσεως, που δια¬ 
τυπώθηκε κατά την 24η/31.3.1993 συνεδρίασή του της ΚΖ πε¬ 
ριόδου. 

6. Το γεγονός ότι από τις διατάξεις αυτού του διατάγματος 
προκαλείται εις βάρος του προϋπολογισμού του Ταμείου Αλληλο¬ 
βοήθειας Προσωπικού ΗΛΠΑΠ δαπάνη ύψους 6.000.000 δραχ¬ 
μών περίπου ετησίως. 

7. Την αρ. 482/1993 γνωμοδότηση του Συμβουλίου της Επι¬ 
κράτειας, ύστερα από πρόταση του Υπουργού Υγείας, Πρόνοιας 
και Κοινωνικών Ασφαλίσεων, αποφασίζουμε: 

Άρθρο μόνο 

Η παράγραφος 6 του άρθρου 6 του κυρωθέντος με το από 
17.12.1930 Π. Δ/γμα (Α’ 395) Κανονισμού του Ταμείου Αλληλο¬ 
βοήθειας Προσωπικού ΗΛΠΑΠ, όπως αυτή προσετέθη με το άρ¬ 
θρο 14 του Π. Δ/τος 580/1977 (Α’ 191), αντικαθίσταται ως εξής: 

«6. Επιτρέπεται η νοσηλεία ασφαλισμένου σε θεραπευτήριο 
του εξωτερικού, στις ακόλουθες περιπτώσεις: 

α. Εάν ο ασφαλισμένος πάσχει από σοβαρό νόσημα και η διά¬ 
γνωση ή η θεραπεία της νόσου δεν μπορεί να αντιμετωπισθεί 
στην Ελλάδα. 

β. Εάν το περιστατικό δεν μπορεί να αντιμετωπισθεί έγκαιρα 
στην Ελλάδα χωρίς κίνδυνο της υγείας του ασθενή. 

Η κατά τα ανωτέρω νοσηλεία στο εξωτερικό παρέχεται στο μό¬ 
νιμο προσωπικό του Ταμείου στην ή στο σύζυγο και στα άγαμα 
ανήλικα τέκνα αυτών. 

Η έγκριση μετάβασης για νοσηλεία στο εξωτερικό παρέχεται 
μετά από γνωμάτευση του οικείου ημεδαπού Νοσοκομείου, στο 
οποίο νοσηλεύθηκε ο ασθενής ασφαλισμένος, σύμφωνη γνωμά¬ 
τευση του Υγειονομικού Προϊσταμένου και έγκριση του Διοικητι¬ 
κού Συμβουλίου. 

Στην πιο πάνω γνωμάτευση καθορίζεται και η ανάγκη χρησιμο¬ 
ποίησης συνοδού. 

Το Ταμείο καταβάλλει με την προσκόμιση των σχετικών δικαιο- 
λογητικών την πραγματική δαράνη νοσηλείας, στην οποία υπο¬ 
βλήθηκε ο ασφαλισμένος και τα έξοδα μετάβασης και επιστρο¬ 
φής του ασθενούς, καθώς και του τυχόν συνοδού του. 

Για την περίπτωση μετάβασης του ασθενούς σε χώρα εκτός 
ΕΟΚ αεροπορικώς, για την απόδοση της σχετικής δαπάνης από 
το Ταμείο, απαιτείται η χρησιμοποίηση της ΟΛΥΜΠΙΑΚΗΣ ΑΕΡΟ- 

ΠΟΡΙΑΣ. 

Το Ταμείο καταβάλλει για τα έξοδα διαμονής του ασθενούς και 
του συνοδού του στο εξωτερικό το ποσό που καταβάλλεται κάθε 
φορά σε αυτές τις περιπτώσεις από το ΙΚΑ. 

Στην περίπτωση που ασφαλισμένος βρίσκεται στο εξωτερικό 
για οποιοδήποτε λόγο και νοσηλευθεί λόγω βίαιου ή αιφνίδιου 
συμβάντος, μπορεί να εγκριθεί η δαπάνη νοσηλείας του εκ των 
υστέρων, μετά από απόφαση του Δ.Σ. του Ταμείου, αφού προ- 
σκομισθεί σχετική γνωμάτευση του θεραπευτηρίου που νοσηλεύ- 
θηκε, από την οποία να προκύπτει το αιφνίδιο ή το επείγον του 
περιστατικού. 

Με αίτηση του ασφαλισμένου και κατόπιν εγκρίσεως του Διοι¬ 
κητικού Συμβουλίου, δύναται να χορηγηθεί προ της μετάβασής 
του στο εξωτερικό, ποσό ίσο με την αξία του χορηγουμένου από 
την Τράπεζα της Ελλάδος συναλλάγματος στην εκάστοτε συγκε¬ 
κριμένη περίπτωση, το οποίο θα συμψηφισθεί τελικά με την κα- 
ταβληθείσα πράγματι δαπάνη. 

Σε περίπτωση θανάτου ασφαλισμένου που είχε μεταβεί για νο¬ 
σηλεία στο εξωτερικό, το Ταμείο καταβάλλει για έξοδα ταρίχευ¬ 
σης, αγοράς φερέτρου και μεταφοράς της σορού στην Ελλάδα, 
το ποσό που καταβάλλεται κάθε φορά για την περίπτωση αυτή 
από το ΙΚΑ. 

Για την απόδοση των πιο πάνω δαπανών, προσκομίζονται στο 
Ταμείο τα σχετικά δικαιολογητικά, τα οποία πρέπει να είναι θεω¬ 
ρημένα από την αρμόδια Ελληνική Προξενική Αρχή και σε περί¬ 
πτωση που δεν υπάρχει Προξενική Αρχή από την αρμόδια Αστυ¬ 
νομική ή άλλη Δημόσια Αρχή». 

Στον Υπουργό Υγείας, Πρόνοιας και Κοινωνικών Ασφαλίσεων, 
αναθέτουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 5 Οκτωβρίου 1993 
Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΥΓΕΙΑΣ,ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ 

ΔΗΜ. ΙΙΟΥΦΑΣ 
-♦- 

(7) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 441 
Προσθήκη διάταξης στο άρθρο 32 του Π. Δ/τος 598/1976 «περί 

εγκρίσεως Κανονισμού λειτουργίας των παρά τω Ταμείω 

Ασφαλίσεως Ιδιοκτητών, Συντακτών και Υπαλλήλων Τύπου 

Κλάδων Επικουρικής Ασφαλίσεως, ΠρονοΙας και Ασθένειας» 

(ΦΕΚ 218/18.8.1976 τ. Α’). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 2 του Ν. 168/1975 «περί 
τροποποιήσεως του Ν. Δ/τος 1346/73 «περί τροποποιήσεως και 
συμπληρώσεως της περί Ταμείου Ασφαλίσεως Ιδιοκτητών Συντα¬ 
κτών και υπαλλήλων Τύπου (ΤΑΙΣΥΤ) και του Ταμείου Συντάξεων 
Προσωπικού Εφημερίδων Αθηνών και θεσ/νίκης (ΤΣΠΕΑΘ) νο¬ 
μοθεσία» (ΦΕΚ 199/20.9.75 τ. Α’). 

2. Τις διατάξεις των άρθρων 23 παρ. 1 περ. 1 στ και 27 παρ. 1 
περ. δ του Ν. 155$/1985 (137 Α’) και τις διατάξεις των άρθρων 5 
και 14 του Π. Δ/τος 437/1985 «Καθορισμός και ανακατανομή 
των αρμοδιοτήτων των Υπουργείων» (Α’ 157). 

3. Τις διατάξεις του άρθρου 29Α του Ν. 1558/1985 (137 Α’), 
που προστέθηκε με το άρθρο 27 του Ν. 2081/1992 (154 Α’). 

4. Τις διατάξεις του άρθρου 15 του Π. Δ/τος 213/92 «Οργανι¬ 
σμός της Γενικής Γραμματείας Κοινωνικών Ασφαλίσεων» του 
Υπουργείου Υγείας, Πρόνοιας και Κοινωνικών Ασφαλίσεων (ΦΕΚ 
102/τ. Α’/19.6.92). 


5. Τις διατάξεις του Π. Δ/τος 374/92 «Διορισμός Υπουργών και 
Υφυπουργών» (ΦΕΚ 197/3.12.92). 

6. Τη γνώμη του Διοικητικού Συμβουλίου του Ταμείου Ασφαλί- 
σεως Ιδιοκτητών Συντακτών και Υπαλλήλων Τύπου (ΤΑΙΣΥΤ), που 
διατυπώθηκε κατά την 23/4.6.1992 συνεδρίασή του. 

7. Τη γνώμη του Συμβουλίου Κοινωνικής Ασφαλίσεως, που δια¬ 
τυπώθηκε κατά την 17η/11.11.1992 συνεδρίασή του της ΚΖ πε¬ 
ριόδου. 

8. Το γεγονός ότι από τις διατάξεις του παρόντος διατάγματος 
προκαλείται δαπάνη σε βάρος του Προϋπολογισμού του Ταμείου 
Ασφαλίσεως Ιδιοκτητών Συντακτών και Υπαλλήλων Τύπου ύψους 
δώδεκα εκατομμυρίων δρχ. (12.000.000) περίπου για το τρέχον 
οικονομικό έτος και επτά εκατομ. πεντακόσιες χιλιάδες δρχ. 
(7.500.000) για το επόμενο οικονομικό έτος, η οποία θα καλυ¬ 
φθεί από την πίστωση που έχει εγγράφει στον προϋπολογισμό 
του Κλάδου Ασθένειας του Ταμείου Ασφαλίσεως Ιδιοκτητών Συ¬ 
ντακτών και Υπαλλήλων Τύπου, με ΚΑΕ 0675. 

9. Την αρ. 387/1993 γνωμοδότηση του Συμβουλίου της Επι¬ 
κράτειας, ύστερα από πρόταση του Υπουργού Υγείας, Πρόνοιας 
και Κοινωνικών Ασφαλίσεων, αποφασίζουμε: 

Άρθρο μόνο 

Στο τέλος του άρθρου 32 του Π. Δ/τος 598/1976 (ΦΕΚ 218/76 
τ. Α’) προστίθεται παρ. 2 ως εξής: 

2. Το ΤΑΙΣΥΤ παρέχει στους δικαιούχους περίθαλψης ορθοδο¬ 
ντικές εργασίες με τις εξής προϋποθέσεις: 

α. Το Ταμείο παρέχει ορθοδοντικές εργασίες στους ασφαλι¬ 
σμένους, εφόσον κρίνονται αναγκαίες για θεραπευτικούς και όχι 
αισθητικούς λόγους, ύστερα από γνωμάτευση του θεράποντα ορ¬ 
θοδοντικού και έγκριση του αρμόδιου ελεγκτή οδοντιάτρου. Ει¬ 
δικά τα παιδιά δικαιούνται ορθοδοντικής περίθαψης μέχρι 18 
ετών και για λόγους αισθητικούς. 

β. Η διοίκηση του Ταμείου προσδιορίζει κατ’ έτος το ύψος της 
δαπάνης που καταβάλλει το Ταμείο για ορθοδοντικές εργασίες 
των ασφαλισμένων του. 

γ. Οι ασφαλισμένοι του Ταμείου δύνανται να προσφεύγουν για 
ορθοδοντικές εργασίες σε οδοντιάτρους ορθοδοντικού της προ- 
τιμήσεώς τους, μετά από προηγούμενη βεβαίωση του ελεγκτού 
οδοντίατρου του Ταμείου, για την αναγκαιότητα της ορθοδοντι¬ 
κής εργασίας, καταβάλλοντας οι ίδιοι σε αυτούς την απαιτούμενη 
δαπάνη. 

δ. Η δαπάνη για ορθοδοντικές εργασίες όπως αυτή ορίζεται πα¬ 
ρακάτω παρέχεται σε κάθε ασφαλισμένο άπαξ μόνο. 

ε. Η συνολική δαπάνη για ορθοδοντικές εργασίες δεν δύναται 
να υπερβαίνει το ποσό: 

1. των 60.000 δρχ. ανά γνάθο για ελαφρά ορθοδοντική ανωμα¬ 
λία. 

2. των 80.000 δρχ. ανά γνάθο για μεσαία ορθοδοντική ανωμα¬ 
λία. 

3. των 120.000 δρχ. ανά γνάθο για βαριά ορθοδοντική ανωμα¬ 
λία. Ί 

στ. Η καταβολή του ανωτέρω ποσού θα γίνεται στον ασφαλι¬ 
σμένο μετά την προσαγωγή σχετικής αναλύσεως ή αποδείξεως 
πληρωμής του, κατά περίπτωση οδοντιάτρου - ορθοδοντικού σε 2 
ισόποσες δόσεις. 

Η πρώτη δόση θα καταβάλλεται μετά την έγκριση του οδοντιά¬ 
τρου και όταν ο ασθενής προσέλθει με τοποθετημένο το ορθοδο¬ 
ντικό μηχάνημα. Η δεύτερη δόση θα καταβάλλεται μετά παρέ¬ 
λευση ενός (1) έτους από την έγκριση της προτεινόμενης κατά 
περίπτωση τιμής. 

Στον Υπουργό Υγείας, Πρόνοιας και Κοινωνικών Ασφαλίσεων, 
αναθέτουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 5 Οκτωβρίου 1993 
Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΥΓΕΙΑΣ,ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ 

ΔΗΜ. ΣΙΟΥΦΑΣ 
- 4 - 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 442 
Καταστατικό του Κλάδου Ασφάλισης Ιδιοκτητών Ημερησίων 
Εφημερίδων Αθηνών και Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 5 του άρθρου 24 του Ν. 2079/92 
(ΦΕΚ 142 Α’). 

2. Τις διατάξεις των άρθρων 23 παρ. 1 και 27 παρ. 1 περ. δ του 
Ν. 1558/1985 (137 Α’) και τις διατάξεις του άρθρου 5 του Π Δ 
437/1985 (157 Α’). 

3. Τις διατάξεις του άρθρου 15 του Π.Δ. 213/1992 (102 Α’). 

4. Τις διατάξεις του άρθρου 29Α του Ν. 1558/1985 (137 Α'), 
που προστέθηκε με το άρθρο 27 του Ν. 2081/1992 (154 Α'). ’ 

5. Τη γνώμη του Διοικητικού Συμβουλίου του Ταμείου Συντά¬ 
ξεων Προσωπικού Εφημερίδων Αθηνών και Θεσσαλονίκης, που 
διατυπώθηκε κατά την 1320/30.3.1993 συνεδρίασή του. 

6. Τη γνώμη του Συμβουλίου Κοινωνικής Ασφαλίσεως, που δια¬ 
τυπώθηκε κατά τις 26/12.5.1993 και 27/19.5.1993 συνεδριά¬ 
σεις του της ΚΖ περιόδου. 

7. Το γεγονός ότι από την εφαρμογή του παρόντος διατάγμα¬ 
τος προκαλείται επιβάρυνση σε βάρος του προϋπολογισμού του 
Κλάδου Ασφάλισης Ιδιοκτητών Ημερησίων Εφημερίδων Αθηνών 
και Θεσσαλονίκης που λειτουργεί στο Ταμείο Συντάξεων Προσω¬ 
πικού Εφημερίδων Αθηνών και Θεσσαλονίκης (Ν.Π.Δ.Δ.) ύψους 
9.730.070 δρχ. περίπου για το τρέχον οικονομικό έτος και 
35.303.996 δρχ. περίπου για το έτος 1994. Η δαπάνη για το τρέ¬ 
χον οικονομικό έτος, θα καλυφθεί από τις πιστώσεις που έχουν 
εγγραφεί στους ΚΑΕ 0615 και 0636 του προϋπολογισμού του εν 
λόγω Κλάδου, οι οποίες ανέρχονται στο ποσό των 24.000.000 και 
7.700.000 δρχ. αντίστοιχα. 

8. Την 608/1993 γνωμοδότηση του Συμβουλίου Επικρατείας, 
μετά από πρόταση του Υπουργού Υγείας, Πρόνοιας και Κοινωνι¬ 
κών Ασφαλίσεων, αποφασίζουμε: 

Άρθρο 1 

Ο Κλάδος Ασφάλισης Ιδιοκτητών Ημερησίων Εφημερίδων 
Αθηνών και Θεσσαλονίκης, ο οποίος στα επόμενα άρθρα αποκα- 
λείται «Κλάδος», αποτελεί αυτοτελή Κλάδο του Ταμείου Συντά¬ 
ξεων Προσωπικού Εφημερίδων Αθηνών και Θεσσαλονίκης. 

Άρθρο 2 

Σκοπός του Κλάδου είναι ο αναφερόμενος στο άρθρο 24 παρ 1 
του Ν. 2079/1992. 

Άρθρο 3 

Στην ασφάλιση του Κλάδου υπάγονται υποχρεωτικά, μετά τη 
συμπλήρωση του 18ου έτους της ηλικίας τους, τα πρόσωπα που 
αναφέρονται στην περίπτωση α της παρ. 1 του άρθρου 24 του Ν 
2079/1992. 

Στην περίπτωση που η επιχείρηση έκδοσης της εφημερίδας 
ανήκει σε πολιτικό κόμμα, ή ίδρυμα ή είναι προσωπική ή ανώνυμη 


εταιρεία ή συνιδιοκτησία ή κοινωνία, τα ασφαλιστέα στον Κλάδο 
πρόσωπα είναι: 

α) Ο εκδότης της εφημερίδας αν η επιχείρηση ανήκει εξ ολο¬ 
κλήρου σε πολιτικό κόμμα ή ίδρυμα. 

β) Δύο από τους συμμετέχοντες στην επιχείρηση με το μεγαλύ¬ 
τερο ποσοστό αν είναι συνιδιοκτησία ή κοινωνία. 

γ) Δύο ομόρρυθμοι ετάίροι, με το μεγαλύτερο ποσοστό, αν η 
επιχείρηση είναι προσωπική εταιρεία. 

δ) Δύο από τους συμμετέχοντες με το μεγαλύτερο ποσοστό 
στο εταιρικό κεφάλαιο αν η επιχείρηση είναι εταιρεία περιορισμέ¬ 
νης ευθύνης. 

ε) Δύο από τους μετόχους με το μεγαλύτερο αριθμό ονομαστι- 
κοποιημένων μετοχών αν η επιχείρηση είναι Α.Ε. 

Αν στις περιπτώσεις β, γ, δ και ε του παρόντος άρθρου τα μεγα¬ 
λύτερα ποσοστά συμμετοχής στο εταιρικό κεφάλαιο τα έχει 
ίδρυμα ή εταιρεία, ασφαλίζεται το φυσικό πρόσωπο λόγω που θα 
υποδείξει το ίδρυμα ή η εταιρία, αναλόγως, το οποίο θα επιλεγεί 
υποχρεωτικά από τα μέλη τα συμμετέχοντα στο Διοικητικό Συμ¬ 
βούλιο της επιχείρησης έκδοσης της εφημερίδας. 

Η απόφαση του Ιδρύματος ή της εταιρείας, για την επιλογή του 
ασφαλιστέου προσώπου είναι αμετάκλητη για όσο χρόνο το πρό¬ 
σωπο που έχει επιλεγεί συνεχίζει να μετέχει στο Διοικητικό Συμ¬ 
βούλιο της επιχείρησης έκδοσης της εφημερίδας. 

Αν στις περιπτώσεις β, γ, δ και ε του παρόντος άρθρου έχουν 
προϋποθέσεις για ασφάλιση περισσότερα από δύο πρόσωπα 
λόγω ίσης συμμετοχής στο εταιρικό κεφάλαιο, η επιλογή των 
ασφαλιστέων προσώπων από τα έχοντα ίσα ποσοστά γίνεται από 
την επιχείρηση που εκδίδει την εφημερίδα. 

Αν κάποιο από τα ανωτέρω ασφαλιστέα στον Κλάδο πρόσωπα 
υπάγεται στην ασφάλιση του ΤΣΠΕΑΘ ή είναι συνταξιούχος αυ¬ 
τού, παρέχεται η δυνατότητα επιλογής μίας εκ των δύο ασφαλί¬ 
σεων. 

Προκειμένου περί συνταξιούχων του ΤΣΠΕΑΘ αν επιλεγεί η 
ασφάλιση του Κλάδου Ιδιοκτητών, αναστέλλεται η καταβολή της 
σύνταξης από το ΤΣΠΕΑΘ για όσο χρόνο συνεχίζουν την ασφά¬ 
λισή τους στον Κλάδο. 

Για όσους υπάγονται στην ασφάλιση του Κλάδου μετά την 
1.1.93, έχουν εφαρμογή οι διατάξεις του άρθρου 39 του Ν. 2084/ 
92. 

Άρθρο 4 

1. Χρόνος ασφάλισης με βάση τον οποίο θεμελιώνεται το συ- 
νταξιοδοτικό δικαίωμα και προσδιορίζεται το ποσό της σύνταξης 
είναι: 

α) Ο χρόνος από την υπαγωγή στην ασφάλιση του Κλάδου μετά 
την ίδρυσή του, των κατά το άρθρο 3 του παρόντος ασφαλιστέων 
προσώπων. 

β) Ο χρόνος από 1.1.65 μέχρι 26.8.92 που διανύθηκε στην 
ασφάλιση των δύο συγχωνευθέντων Ειδικών Λογαριασμών. 

Στην περίπτωση που η επιχείρηση έκδοσης της εφημερίδας 
ανήκει σε πολιτικό κόμμα ή ίδρυμα ή είναι προσωπική ή ανώνυμη 
εταιρία ή συνιδιοκτησία ή κοινωνία, ο ανωτέρω χρόνος θεωρείται 
χρόνος ασφάλισης εφόσον και για όσο διάστημα υπήρχαν οι 
προϋποθέσεις που ορίζονται από τις διατάξεις του άρθρου 3 του 
παρόντος, σε συνδυασμό με τις διατάξεις της περ. α της παρ. 1 
του άρθρου 24 του Ν. 2079/1992. 

2. Κλάσμα του έτους κατώτερο των έξι μηνών παραλείπεται, 
ίσο ή ανώτερο του εξαμήνου λογίζεται ως πλήρες έτος μόνο για 
την προσαύξηση των συντάξεων.. 

Άρθρο 5 

1. Για την τήρηση Μητρώου Ασφαλισμένων οι εφημερίδες υπο- 
χρεούνται να στέλνουν στο Ταμείο Συντάξεων Προσωπικού Εφη¬ 
μερίδων Αθηνών και Θεσσαλονίκης στο τέλος κάθε έτους ονομα¬ 
στικές καταστάσεις των ασφαλιζομένων ιδιοκτητών στις οποίες 
θα αναφέρεται και το ποσοστό συμμετοχής τους στο εταιρικό κε¬ 
φάλαιο ή η ιδιότητά τους αν ασφαλίζονται ως εκδότες εφημερί- 

δων πολιτικών κομμάτων, εκτός και αν επέλθει οποιαδήποτε με¬ 
ταβολή ενδιαμέρως οπότε υποχρεούνται να το γνωρίσουν στο Τα¬ 
μείο εντός μηνός από της μεταβολής. 

Αν ασφαλιζόμενο πρόσωπο προτείνεται από Ιδρυμα ή εταιρεία 
που συμμετέχει στο εταιρικό κεφάλαιο, θα επισυνάπτεται η σχε¬ 
τική απόφαση του ιδρύματος ή της εταιρείας, αναλόγως, με την 
οποία προτάθηκε, καθώς και βεβαίωση της εφημερίδας ότι για 
όλο το διάστημα που ασφαλίζεται μετέχει στο Διοικητικό Συμβού¬ 
λιο της επιχείρησης έκδοσης της εφημερίδας. 

2 Για τη διαπίστωση της ύπαρξης των προϋποθέσεων του άρ¬ 
θρου 3 για το από 1.1.65 μέχρι τη δημοσίευση του Νόμου 
2079/92 χρονικό διάστημα (27.8.92) πρέπει να υποβληθούν από 
την εφημερίδα τα εξής δικαιολογητικά: 

α) Αν η επιχείρηση είναι ατομική, βεβαίωση του Υπουργείου 
Εμπορίου από την οποία να προκύπτει σε ποιον ανήκε το σήμα 
της επιχείρησης για το χρονικό διάστημα του οποίου ζητείται ανα¬ 
γνώριση. 

β) Αν η επιχείρηση είναι συνιδιοκτησία ή κοινωνία, επικυρω¬ 
μένα αντίγραφα των δηλώσεων που υποβλήθηκαν στην αρμόδια 
φορολογική αρχή. 

γ) Αν η επιχείρηση είναι προσωπική εταιρεία ή περιορισμένης 
ευθύνης, αντίγραφα των καταστατικών, 
δ) Αν η επιχείρηση είναι Ανώνυμη Εταιρεία: 

Για το από 1.1.65 μέχρι 31.12.88 χρονικό διάστημα επικυρω¬ 
μένα αντίγραφα πρακτικών των ετήσιων τακτικών γενικών συνε¬ 
λεύσεων, που έχουν κατατεθεί στην οικεία νομαρχία από τα 
οποία προκύπτει η κατανομή του εταιρικού κεφαλαίου. 

Για το από 1.1.89 έως 26.8.92 χρονικό διάστημα αντίγραφα 
του βιβλίου των ονομαστικοποιημένων μετοχών. 

Στην περίπτωση που κατά τα ανωτέρω διαστήματα το μεγαλύ¬ 
τερο ποσοστό συμμετοχής στο εταιρικό κεφάλαιο ανήκε σε 
ίδρυμα ή εταιρεία, ο αντίστοιχος χρόνος ασφάλισης αναγνωρίζε¬ 
ται στο φυσικό πρόσωπο που θα ορίσει με απόφασή του το ίδρυμα 
ή η εταιρεία, σύμφωνα με τα οριζόμενα στην περ. ε του άρθρου 3 
του παρόντος. 

ε) Αν η επιχείρηση ανήκει εξ ολοκλήρου σε πολιτικό κόμμα ή 
ίδρυμα, βεβαίωση της εφημερίδας που να αναφέρει τον εκδότη 
για το από 1.1.65 μέχρι 26.8.92 χρονικό διάστημα. 

στ) Αν η επιχείρηση είναι συνιδιοκτησία ή κοινωνία, προσωπική 
εταιρεία ή περιορισμένης ευθύνης, ανώνυμη εταιρεία ή ανήκει σε 
πολιτικό κόμμα ή ίδρυμα, το ύψος της κυκλοφορίας των εφημερί¬ 
δων αποδεικνύεται με βεβαίωση της Ενώσεως Ιδιοκτητών Ημερη¬ 
σίων Εφημερίδων Αθηνών. 

Αρθρο 6 

1. Οι ασφαλισμένοι στον Κλάδο μέχρι 31.12.92 δικαιούνται σύ¬ 
νταξη λόγω γήρατος αν παύσουν να πληρούν τις προϋποθέσεις 
για ασφάλιση στον Κλάδο και έχουν συμπληρώσει: 

α) Το 65ο έτος της ηλικίας τους και 15 έτη συνολικό χρόνο 
ασφάλισης, από τα οποία 12 έτη στην πραγματική ασφάλιση του 
Κλάδου. 

β) Το 55ο έτος της ηλικίας τους και 25 έτη συνολικό χρόνο 
ασφάλισης από τα οοπία 20 έτη στην πραγματική ασφάλιση του 
Κλάδου. Το όριο ηλικίας των 55 ετών αυξάνεται για τους άνδρες 
από 1.1.98 ανά έξι μήνες κάθε έτος μέχρι του 60ου έτους της ηλι¬ 
κίας. 

γ) 35 έτη συνολικό χρόνο ασφάλισης από τα οποία 25 έτη στην 
πραγματική ασφάλιση του Κλάδου, χωρίς όριο ηλικίας. Οσοι απέ¬ 
κτησαν τις προϋποθέσεις του άρθρου 3, μετά την 1.1.83 για τη 
συνταξιοδότηση λόγω 35ετίας απαιτείται το 60ό έτος της ηλικίας 
για τους άνδρες και το 55ο για τις γυναίκες. 

2. Οι ασφαλισμένοι στον Κλάδο δικαιούνται σύνταξη όταν δια¬ 
κοπεί η έκδοση της εφημερίδας τους, εφόσον έχουν συμπληρώ¬ 
σει το 55ο έτος της ηλικίας τους και έχουν 15 έτη συνολικό χρόνο 
ασφάλισης από τα οποία 12 έτη στην πραγματική ασφάλιση του 
Κλάδου και εφόσον η έκδοση της εφημερίδας με τον ίδιο τίτλο δι- 
ήρκεσε χωρίς διακοπή τουλάχιστον 5 χρόνια. 


3. Οι ασφαλισμένοι στον Κλάδο μέχρι 31.12.92 δικαιούνται σύ¬ 
νταξη λόγω αναπηρίας, εφόσον έπαυσαν να πληρούν τις προϋπο¬ 
θέσεις για ασφάλιση στον Κλάδο: 
α) Αν έγιναν ανάπηροι και έχουν 5 έτη ασφάλισης στον Κλάδο, 
β) Αν έγιναν ανάπηροι λόγω βίαιου συμβάντος που επήλθε κατά 
την άσκηση του επαγγέλματος ή εξ αιτίας αυτού, ανεξάρτητα από 
το χρόνο ασφάλισής τους. 

Ο ασφαλισμένος θεωρείται ανάπηρος αν λόγω πάθησης ή βλά¬ 
βης ή εξασθένησης σωματικής ή πνευματικής εξάμηνης τουλάχι¬ 
στον διάρκειας είναι ανίκανος με ποσοστό τουλάχιστον 67%. 

4 Σε περίπτωση θανάτου ασφαλισμένου ο οποίος είχε υπαχθεί 
στην ασφάλιση του Κλάδου μέχρι 31.12.1992 και είχε χρόνο 
ασφάλισης 5 ετών, καθώς και σε περίπτωση θανάτου συνταξιού¬ 
χου του Κλάδου που είχε συνταξιοδοτηθεί μέχρι 31.12.1992, δι¬ 
καιούνται σύνταξη τα μέλη της οικογένειάς του εφόσον δεν υπά¬ 
γονται στην ασφάλιση του Κλάδου από δικό τους δικαίωμα. 

Ος μέλη οικογενείας θεωρούνται: 
α) Η χήρα ή ο χήρος 

β) Τα λοιπά πρόσωπα που αναφέρονται στο άρθρο 43 του Π.Δ. 
284/1974, όπως αυτό ισχύει κάθε φορά. 

5. Για τη συνταξιοδότηση λόγω γήρατος και αναπηρίας των υπα- 
γομένων στην ασφάλιση του Κλάδου μετά την 1.1.93 καθώς και 
των μελών της οικογένειάς τους λόγω θανάτου, έχουν εφαρμογή 
οι διατάξεις των άρθρων 24, 25, 26 και 27 του Ν. 2084/1992. 

Στην περίπτωση διακοπής έκδοσης της εφημερίδας ισχύουν 
και για τους μετά την 1.1.93 ασφαλισμένους οι προϋποθέσεις 
που προβλέπονται από την παράγραφο 2 του παρόντος άρθρου. 

Αρθρο 7 

Το ποσό της σύνταξης των ασφαλισμένων στον Κλάδο μέχρι 
31.12.1992 καθορίζεται ως εξής: 

α. Η πλήρης σύνταξη των αμέσως ασφαλισμένων καθορίζεται 
ίση με το 150% του βασικού μισθού εσωτερικού συντάκτη ημερή¬ 
σιας Αθηναϊκής εφημερίδας, μέλους της Ένωσης Συντακτών 
Ημερησίων Εφημερίδων Αθηνών με 35 χρόνια υπηρεσία, όπως 
αυτός ισχύει κάθε φορά. 

β. Το ποσό της σύνταξης λόγω γήρατος, διακοπής έκδοσης 
εφημερίδας και αναπηρίας είναι ίσο με το 80% του ποσού που 
ορίζεται από τις διατάξεις της προηγούμενης παραγράφου, για 
χρόνο ασφάλισης μέχρι 15 ετών. Από το 16ο έτος και πάνω το 
ανώτερο ποσοστό αυξάνεται κατά 2% για κάθε έτος ασφάλισης, 
μέχρι να συμπληρωθεί το 100% του ποσού της πλήρους σύνταξης 
πέραν του οποίου δε χορηγείται καμμία προσαύξηση. 

γ. Το ποσό της σύνταξης που δικαιούνται τα μέλη οικογενείας 
λόγω θανάτου ασφαλισμένου ή συνταξιούχου, καθορίζεται σύμ¬ 
φωνα με τις διατάξεις του άρθρου 45 του Π.Δ. 284/1974 (ΦΕΚ 
101 Α’), όπως ισχύουν κάθε φορά. 

Αρθρο 8 

1. Οι συνταξιούχοι των συγχωνευθέντων Ειδικών Λογαριασμών 
καθίστανται συνταξιούχοι του Κλάδου Ασφάλισης Ιδιοκτητών 
Ημερησίων Εφημερίδων Αθηνών και Θεσσαλονίκης. 

2. Οι συντάξεις των αμέσων συνταξιούχων ανακαθορίζονται 
σύμφωνα με το άρθρο 7 του παρόντος από την πρώτη του επόμε¬ 
νου μήνα από το μήνα δημοσίευσής του στην Εφημερίδα της Κυ- 
βερνήσεως. 

3. Οι χορηγούμενες και οι ανακαθοριζόμενες συντάξεις σύμ¬ 
φωνα με τις διατάξεις του παρόντος διατάγματος και οι συντάξεις 
των δικαιοδόχων που κατέβαλε ο Κλάδος τον προηγούμενο μήνα 
από το μήνα δημοσίευσης του παρόντος αυξάνονται κάθε φορά 
σύμφωνα με τις διατάξεις του άρθρου 66 του νόμου 2084/92, 
όπως αυτές ισχύουν κάθε φορά. 

Αρθρο 9 

1. Το δικαίωμα καταβολής της σύνταξης αρχίζει: 
α) Για τη σύνταξη λόγω γήρατος, διακοπής έκδοσης της εφημε¬ 
ρίδας και αναπηρίας, από την πρώτη του επόμενου μήνα από το 

μήνα που ο ασφαλισμένος συμπλήρωσε όλες τις προϋποθέσεις 
που απαιτούνται. 

β) Για τη σύνταξη λόγω θανάτου ασφαλισμένου, από την επό¬ 
μενη ημέρα του θανάτου και λόγω θανάτου συνταξιούχου, από 
την πρώτη του επόμενου μήνα από το μήνα που επήλθε ο θάνα¬ 
τος. 

2. Η υποχρέωση καταβολής της σύνταξης λήγει: 

α) Στο τέλος του μήνα που επήλθε ο θάνατος του συνταξιού¬ 
χου. 

β) Από την επόμενη ημέρα από εκείνη που ο συνταξιούχος 
λόγω αναπηρίας έπαυσε να πληροί τις προϋποθέσεις με βάση τις 
οποίες του χορηγήθηκε η σύνταξη. 

γ) Εφόσον ο συνταξιούχος λόγω διακοπής έκδοσης της εφημε¬ 
ρίδας επανακτήσει τις προϋποθέσεις για υπαγωγή στην ασφά¬ 
λιση, σύμφωνα με το άρθρο 3 του παρόντος ή αν η εφημερίδα 
επανεκδοθεί εντός έτους με τον ίδιο τίτλο από οποιοδήποτε ιδιο¬ 
κτήτη. 

δ) Στο τέλος του μήνα που η χήρα ή ο χήρος σύναψε νέο γάμο, ή 
την ημέρα που θα ασφαλισθεί στον Κλάδο εξ ιδίου δικαιώμα¬ 
τος. 

ε) Στο τέλος του μήνα που τα τέκνα, οι εγγονοί, οι προγονοί και 
τα αδέλφια συμπλήρωσαν το 18ο έτος της ηλικίας τους ή το 24ο 
αν σπουδάζουν σε ανώτατες ή ανώτερες σχολές. Σε περίπτωση 
υπαγωγής των ανωτέρω στην ασφάλιση του Κλάδου εξ ιδίου δι¬ 
καιώματος η σύνταξη διακόπτεται από την ημέρα της ασφάλισης. 

Αρθρο 10 

Κανένας δεν μπορεί να παίρνει από τον Κλάδο και το ΤΣΠΕΑΘ 
περισσότερες από μία συντάξεις από οποιαδήποτε αιτία. 

Άρθρο 11 

Για τη χορήγηση σύνταξης πρέπει να υποβληθούν μαζί με την 
αίτηση και τα εξής δικαιολογητικά: 

1. Σύνταξη γήρατος: 

α) Βεβαίωση της εφημερίδας ότι ο αϊτών έπαυσε να πληροί τις 
προϋποθέσεις για ασφάλιση. 

β) Έντυπο που να περιέχει τα στοιχεία δελτίου ταυτότητας, το 
οποίο συμπληρώνεται από την Υπηρεσία του Ταμείου. 

2. Σύνταξη λόγω διακοπής έκδοσης της εφημερίδας: 

Έντυπο που να περιέχει τα στοιχεία δελτίου ταυτότητας το 

οποίο συμπληρώνεται από την Υπηρεσία του Ταμείου. 

3. Σύνταξη αναπηρίας: 

α) Βεβαίωση της εφημερίδας ότι ο αϊτών έπαυσε να πληροί τις 
προϋποθέσεις για ασφάλιση. 

β) Ιατρική γνωμάτευση της οικείας Υγειονομικής Επιτροπής 
του ΙΚΑ, από την οποία να φαίνεται η πάθησή του. 

γ) Έντυπο που να περιέχει τα στοιχεία δελτίου ταυτότητας το 
οποίο συμπληρώνεται από την Υπηρεσία του Ταμείου. 

4. Σύνταξη θανάτου: 

α) Βεβαίωση της εφημερίδας ότι ο αϊτών δεν πληροί τις προϋ¬ 
ποθέσεις για ασφάλιση στον Κλάδο. 

β) Έντυπο που να περιέχει τα στοιχεία δελτίου ταυτότητας το 
οποίο συμπληρώνεται από την Υπηρεσία του Ταμείου, 
γ) Αντίγραφο ληξιαρχικής πράξης θανάτου, 
δ) Πιστοποιητικό Δήμου ή Κοινότητας περί της οικογενειακής 
καταστάσεως του θανόντος. 

ε) Πιστοποιητικό Δήμου ή Κοινότητας περί των πλησιεστέρων 
συγγενών του θανόντος. 

στ) Ληξιαρχική πράξη γάμου και πιστοποιητικό αρμόδιου Δικα¬ 
στηρίου περί αμετακλήτου διαλύσεως ή μη του γάμου (μόνον εάν 
ο αϊτών είναι σύζυγος). 

ζ) Προκειμένου περί θανάτου ασφαλισμένης ληξιαρχική πράξη 
γέννησης για τυχόν φυσικά τέκνα της. 

η) Πιστοποιητικό Δήμου ή Κοινότητας προκειμένου περί συντα- 
ξιοδοτήσεως γονέων, ορφανών αδελφών και εγγονών ότι ο αποβι- 
ώσας συντηρούσε αυτούς και ήταν ο μοναδικός προστάτης τους. 


Οταν πρόκειται για συνταξιοδότηση αδελφών και εγγονών να 
αναφέρεται στο πιστοποιητικό ότι είναι ορφανοί από πατέρα και 
μητέρα. 

Άρθρο 12 

1) Οι ιδιοκτήτες ημερήσιων εφημερίδων Αθηνών και Θεσσαλο¬ 
νίκης με ημερήσια κυκλοφορία άνω των 1.000 φύλλων οι οποίοι 
μέσα στο, από 1ης Ιανουαρίου 1987 μέχρι 26.8.1992, χρονικό 
διάστημα έπαυσαν να είναι ιδιοκτήτες λόγω μεταβίβασης της επι¬ 
χείρησης έκδοσης της εφημερίδας και δεν έλαβαν σύνταξη από 
το ΤΣΠΕΑΘ ή τους Ειδικούς Λογαριασμούς Ιδιοκτητών, μπορούν 
να ζητήσουν τη συνταξιοδότησή τους από τον κλάδο εφόσον 
έχουν συμπληρώσει το 55ο έτος της ηλικίας τους και έχουν υπα¬ 
χθεί στην ασφάλιση των δύο συγχωνευθέντων Ειδικών Λογαρια¬ 
σμών επί πέντε (5) συνολικά έτη. 

Τη συνταξιοδότησή τους από τον Κλάδο μπορούν επίσης να ζη¬ 
τήσουν και τα πρόσωπα που κατά το παραπάνω αναφερόμενο 
χρονικό διάστημα, έπαυσαν να είναι συνιδιοκτήτες ή κοινωνοί ή 
ομόρρυθμοι εταίροι ή εταίροι εταιρείας περιορισμένης ευθύνης ή 
κάτοχοι μετοχών ανώνυμης εταιρείας, εφόσον, εκτός των ανω¬ 
τέρω απαιτούμενων προϋποθέσεων, πληρούσαν επί πέντε (5) συ¬ 
νολικά έτη τις προϋποθέσεις του άρθρου 3 του παρόντος. 

2) Το ποσό της σύνταξης των συνταξιοδοτουμένων σύμφωνα 
με τις διατάξεις της προηγούμενης παραγράφου, υπολογίζεται 
σύμφωνα με τις διατάξεις του παρόντος, τα δε οικονομικά αποτε¬ 
λέσματα αρχίζουν από την πρώτη του μήνα του επόμενου εκείνου 
που θα υποβληθεί η σχετική αίτηση. 

Άρθρο 13 

Η ισχύς του Διατάγματος αυτού αρχίζει από τη δημοσίευσή του 
στην Εφημερίδα της Κυβερνήσεως, εκτός αν ορίζεται διαφορε¬ 
τικά στις επί μέρους διατάξεις. 

Στον Υπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος Διατάγ¬ 
ματος. 

Αθήνα, 6 Οκτωβρίου 1993 
Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΥΓΕΙΑΣ,ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ 

ΔΗΜ. ΣΙΟΥΦΑΣ 
-♦- 

(9) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 443 
Ανακατανομή λόγω περικοπής θέσεων δικαστικών λειτουργών 
πολιτικής και ποινικής δικαιοσύνης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις: 1) του άρθρου 3 του Κώδικα Οργανισμού Δικα¬ 
στηρίων και κατάστασης δικαστικών λειτουργών (Κ.Ν. 1756/ 
1988 ΦΕΚ 35 Α'). 

2) Του άρθρου 11 παρ. 12 του Νόμου 2145/1993 (ΦΕΚ 88 Α'). 

3) Τις διατάξεις του άρθρου 29Α του Νόμου 1558/1985, (ΦΕΚ 
137 Α’) όπως προσετέθηκαν με το άρθρο 27 του Νόμου 2081/ 
1992 (ΦΕΚ 154 Α'). 

4) Τη γνώμη του Προέδρου του Αρείου Πάγου με αριθμό 44/ 
1993. 

5) Τη γνώμη του Εισαγγελέα του Αρείου Πάγου με αριθμό 
2147/1993. 

6) Το γεγονός ότι το παρόν διάταγμα δεν προκαλεί δαπάνη σε 
βάρος του κρατικού προϋπολογισμού. 

7) Τη γνωμοδότηση του Συμβουλίου της Επικρατείας με αριθμό 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


572/1993 με πρόταση του Υπουργού Δικαιοσύνης, αποφασί¬ 
ζουμε: 

Αρθρο μόνο 

Οι δύο (2) θέσεις Προέδρων Εφετών και η μία (1) Εισαγγελέα 
Εφετών που μειώνονται με τη διάταξη της παρ. 12 του άρθρου 11 
του Νόμου 2145/1993 (ΦΕΚ 88 Α’) λόγω αντίστοιχης αύξησης 
των οργανικών θέσεων των Αρεοπαγιτών κατά δύο (2) και των 
Αντεισαγγελέων του ΑρεΙου Πάγου κατά μία (1) περικόπτονται ως 
εξής: 

α) Εφετείο Αθηνών, δύο (2) θέσεις Προέδρων Εφετών οριζομέ- 
νου του συνολικού αριθμού αυτών σε τριάντα τρεις (33). 

β) Εισαγγελέα Εφετών Αθηνών, μία (1) θέση Εισαγγελέα Εφε¬ 
τών οριζομένου του συνολικού αριθμού αυτών σε δεκάξι (16). 

Στον Υπουργό Δικαιοσύνης αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 20 Οκτωβρίου 1993 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΓΕΩΡΓΙΟΣ ΠΛΑΓΙΑΝΑΚΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 444 
Τροποποίηση διατάξεων του Π.Δ. 411/84 «Διαδικασία και προϋ¬ 
ποθέσεις πλήρωσης θέσεων και ρύθμιση υπηρεσιακής κατά¬ 
στασης του Ειδικού Τεχνικού Προσωπικού (Ε.Τ.Π.) των Τεχνο¬ 
λογικών Εκπαιδευτικών Ιδρυμάτων (Τ.Ε.Ι.)» (ΦΕΚ 142 τ. Α’). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παραγράφου 8 του άρθρου 21 του Ν. 1404/83 «Δομή και 
λειτουργία των Τεχνολογικών Εκπαιδευτικών Ιδρυμάτων» (ΦΕΚ 
173 τ. Α’). 

β. Της παραγράφου 8 του άρθρου 71 του Ν. 1566/85 «Δομή και 
λειτουργία της Πρωτοβάθμιας και Δευτεροβάθμιας Εκπαίδευσης 
και άλλες διατάξεις» (ΦΕΚ 167 τ. Α’). 


γ. Του άρθρου 29 Α' του Ν. 1558/85, όπως αυτό προστέθηκε 
με το άρθρο 27 του Ν. 2081/1992 (ΦΕΚ 154 τ. Α’). 

2. Την αριθ. Υ1939/9923/9.12.92 απόφαση του Πρωθυπουρ¬ 
γού και του Υπουργού Εθνικής Παιδείας και θρησκευμάτων 
«Ανάθεση αρμοδιοτήτων στους Υφυπουργούς Εθνικής Παιδείας 
και θρησκευμάτων» (ΦΕΚ 728 τ. Β’). 

3. Το γεγονός ότι από τις διατάξεις αυτού του Διατάγματος δεν 
προκαλείται δαπάνη σε βάρος του κρατικού προϋπολογισμού. 

3. Την αριθ. 628/1993 γνωμοδότηση του Συμβουλίου της Επι- 
κρατείας, με πρόταση του Υφυπουργού Εθνικής Παιδείας και 
θρησκευμάτων, αποφασίζουμε: 

Αρθρο μόνο 

1. Το άρθρο 4 του Προεδρικού Διατάγματος 411 /84 αντικαθί¬ 
σταται ως εξής: 

Αρθρο 4 

Απασχόληση, ωράριο εργασίας 

1. Τα μέλη του Ειδικού Τεχνικού Προσωπικού (Ε.Τ Π.) αποκλει¬ 
στικό έργο έχουν την προετοιμασία των χώρων άσκησης των 
σπουδαστών για την αποτελεσματικότερη οργάνωση και διεξα¬ 
γωγή των φροντιστηριακών, πρακτικών και εργαστηριακών ασκή¬ 
σεων. 

Βοηθούν κατά περίπτωση τους εκπαιδευτικούς κατά τη διάρ¬ 
κεια διεξαγωγής των ασκήσεων και κατά την κρίση του διδάσκο¬ 
ντα. Πέρα απ’ αυτό και για τη συμπλήρωση του υποχρεωτικού 
τους ωραρίου, σύμφωνα με την επόμενη παράγραφο, προσφέ¬ 
ρουν έργο σε εργαστήρια του ιδίου ή συγγενούς γνωστικού χώρου 
άλλων τμημάτων ή σχολών του ιδίου Τ.Ε.Ι. 

2. Το ωράριο εβδομαδιαίας απασχόλησης ορίζεται σε είκοσι 
οκτώ (28) ώρες. 

Στον Υφυπουργό Εθνικής Παιδείας και θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 2 Οκτωβρίου 1993 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΝΑΣΤΑΣΙΟΣ ΣΠΗΛΙΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



